title: 2012/802/UE: Deċiżjoni tal-Parlament Ewropew tat- 23 ta’ Ottubru 2012 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 350/82

         DEĊIŻJONI TAL-PARLAMENT EWROPEW
   tat-23 ta’ Ottubru 2012
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010
   (2012/802/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra d-deċiżjoni tiegħu tal-10 ta’ Mejju 2012 (2) li tipposponi d-deċiżjoni ta’ kwittanza fir-rigward tal-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010, ir-Riżoluzzjoni li takkumpanjaha kif ukoll it-tweġibiet tad-Direttur Eżekuttiv tal-Aġenzija,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (4) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra d-Dikjarazzjoni Konġunta dwar aġenziji deċentralizzati u l-Approċċ Komuni anness magħha, miftehma f’Ġunju 2012 mill-Parlament Ewropew, il-Kunsill u l-Kummissjoni, bħala riżultat tax-xogħol tal-Grupp ta’ Ħidma Interistituzzjonali dwar l-aġenziji deċentralizzati maħluq f’Marzu 2009, u b’mod partikulari t-taqsimiet dwar il-governanza, l-operat, l-ipprogrammar, ir-responsabilità u t-trasparenza tal-Approċċ Komuni,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0298/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Mediċini għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 27.

      (2)  ĠU L 286, 17.10.2012, p. 377.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72.
    ---documentbreak---

               20.12.2012

               MT

               Il-Ġurnal Uffiċjali tal-Unjoni Ewropea

               L 350/84

         RIŻOLUZZJONI TAL-PARLAMENT EWROPEW
   tat-23 ta’ Ottubru 2012
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Mediċini għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra d-deċiżjoni tiegħu tal-10 ta’ Mejju 2012 (2) li tipposponi d-deċiżjoni ta’ kwittanza fir-rigward tal-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010, kif ukoll it-tweġibiet tad-Direttur Eżekuttiv tal-Aġenzija,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (4) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra d-Dikjarazzjoni Konġunta dwar aġenziji deċentralizzati u l-Approċċ Komuni anness magħha, miftehma f’Ġunju 2012 mill-Parlament Ewropew, il-Kunsill u l-Kummissjoni, bħala riżultat tax-xogħol tal-Grupp ta’ Ħidma Interistituzzjonali dwar l-aġenziji deċentralizzati maħluq f’Marzu 2009, u b’mod partikulari t-taqsimiet dwar il-governanza, l-operat, l-ipprogrammar, ir-responsabilità u t-trasparenza tal-Approċċ Komuni,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0298/2012),

               A.

               billi fl-10 ta’ Mejju 2012, il-Parlament Ewropew ippospona d-deċiżjoni tiegħu dwar il-kwittanza u l-għeluq tal-kontijiet tal-Aġenzija Ewropea għall-Mediċini (l-Aġenzija) għas-sena finanzjarja 2010,

               B.

               billi l-Aġenzija indirizzat il-biċċa l-kbira tad-dgħufijiet enfasizzati fir-rapport tal-10 ta’ Mejju 2012, u pprovdiet lill-awtorità ta’ kwittanza b’informazzjoni sostanzjali permezz ta’ ittri tat-2 u s-6 ta’ Lulju 2012 u tat-2, is-7 u l-24 ta’ Awwissu 2012,

               C.

               Billi l-kwittanza hija strument validu tal-Parlament Ewropew, li titlob it-teħid ta’deċiżjoni msejsa fuq argumenti ta’ fatti u sostantivi; ifakkar, f’dan il-kuntest, ir-regoli eżistenti, jiġifieri r-Regolamenti tal-Persunal għall-Uffiċjali u l-Kundizzjonijiet ta’ Impjieg ta’ Uffiċjali oħra tal-Komunità Ewropea, ir-Regolament Finanzjarju applikabbli għall-baġit ġenerali tal-Komunitajiet Ewropej, ir-regolament ta’ bażi u l-politiki u l-proċeduri speċifiċi rispettivi stabbiliti mill-Aġenzija;

               1.

               Ifakkar fl-importanza tax-xogħol tal-Aġenzija li tipprovdi l-aħjar konsulenza xjentifika possibbli lill-Istati Membri u lill-istituzzjonijiet tal-Unjoni Ewropea dwar kwalunkwe kwestjoni relatata mal-evalwazzjoni tal-kwalità, is-sikurezza u l-effikaċja ta’ prodotti mediċinali għal użu fil-bniedem u veterinarju;

      Is-segwitu tal-kwittanza tal-2009

               2.

               Jinnota li nhar is-7 ta’ Ġunju 2012, il-Bord Amministrattiv approva l-istruttura u l-ambitu ġodda tal-Kumitat Konsultattiv dwar il-Proċeduri ta’ Akkwist u l-Kuntratti; jilqa’ l-fatt li l-Aġenzija implimentat pjan pluriennali dwar il-proċeduri ta’ akkwist għall-2012–2014 kif mitlub mill-awtorità ta’ kwittanza fir-rapport tagħha dwar il-kwittanza għas-sena finanzjarja 2009;

      Riporti ta’ approprjazzjonijiet u kanċellazzjonijiet

               3.

               Ifakkar li l-Qorti tal-Awdituri rrappurtat li, fis-sena finanzjarja 2010, ġie riportat livell għoli ta’ fondi, li kien hemm nuqqas ta’ konformità mal-prinċipju baġitarju tal-annwalità; jilqa’ l-fatt li l-Aġenzija saħħet il-proċeduri tagħha għat-tbassir tad-dħul mill-miżati billi ħolqot tim li janalizza, f’kooperazzjoni mill-qrib mal-industrija farmaċewtika, l-istatus ta’ riċerka dwar prodott farmaċewtiku qabel ma’ jippreżentaha lill-Aġenzija; jinnota l-impenn sod tal-Aġenzija li taħdem mad-Direttorat Ġenerali tal-Baġit tal-Kummissjoni sabiex tikseb qafas stabbli bir-reviżjoni attwali tar-Regolament Finanzjarju Qafas;

               4.

               Jagħti l-appoġġ sħiħ tiegħu għall-isforzi kollha fil-livell eżekuttiv u ammistrattiv tal-Aġenzija biex tirriforma s-sistema ta’ ħlasijiet għas-servizzi pprovduti mill-awtoritajiet tal-Istati Membri li għandha tkun espressament ibbażata fuq spejjeż reali; jilqa’ għaldaqstant l-inizjattiva tal-Aġenzija li tħejjija proposta ġdida xi tressaq lill-Bord Amministrattiv; iħeġġeġ u jistenna lill-Bord Amministrattiv jiddiskuti u jiddeċiedi dwar din is-sistema ta’ ħlasijiet bla dewmien;

      Trasparenza u ġestjoni tal-kunflitti ta’ interess

               5.

               Jieħu nota li l-Aġenzija qed torganizza għal Novembru 2012, workshop li jiġbor flimkien firxa estensiva ta’ partijiet interessati bil-ħsieb li jiġu żviluppati l-modalitajiet biex jingħata aċċess pubbliku għad-data dwar il-provi kliniċi u li l-għażla u t-taħriġ tal-persunal xjentifiku tal-Aġenzija mmirati lejn it-tisħiħ tal-analiżi tad-data mhux ipproċessati qegħdin fi stadju avvanzat sew;

               6.

               Josserva li l-Aġenzija tejbet l-ambitu u l-metodoloġija tal-kontrolli ex ante u ex post sistematiċi relatati mal-kontroll tad-dikjarazzjoni tal-interessi, kif ukoll jilqa’ d-deċiżjoni tal-Aġenzija li twettaq valutazzjoni kull sena dwar il-politika riveduta tagħha dwar id-Dikjarazzjoni tal-Interessi; jistieden għaldaqstant lill-Aġenzija żżomm lill-awtorità tal-kwittanza informata dwar l-implimentazzjoni tal-politika riveduta tagħha u b’mod partikulari dwar il-kontrolli ex ante u ex post sistematiċi tagħha kull sitt shur;

               7.

               Jinnota b’sodisfazzjoni li l-Aġenzija bdiet tippubblika l-minuti ta’ xi laqgħat tal-kumitati xjentifiċi, mil-laqgħa tal-Kumitat Pedjatriku f’Ġunju 2012; jieħu nota li l-proċess għall-pubblikazzjoni tal-minuti tal-laqgħat kollha tal-kumitati xjentifiċi se jitlesta biss fi tmiem l-2013.

               8.

               Jinnota li t-tħassib li tqajjem fir-rigward taċ-ċirkwiti finanzjarji u l-kunflitti ta’ interessi potenzjali fl-ipproċessar tal-ħlasijiet minħabba li m’hemmx biżżejjed segregazzjoni tad-dmirijiet ġie indirizzat mill-Aġenzija bl-introduzzjoni tas-SAP, softwer għall-kontabilità, bħala s-sistema finanzjarja ċentrali tagħha;

               9.

               Jenfasizza li, f’Ġunju 2012, fl-Aġenzija seħħ każ ta’ “revolving door” (uffiċjali ta’ livell għoli li jiċċaqalqu mis-settur pubbliku għal dak privat f’qasam relatat), meta l-Kap preċedenti tas-Servizz Legali ġie impjegat bħala avukat ta’ livell għoli minn uffiċċju legali bbażat fl-Istati Uniti u li l-klijenti tiegħu jinkludu għadd ta’ kumpaniji farmaċewtiċi; jieħu nota li d-Direttur Eżekuttiv tal-Aġenzija nieda eżami mill-ġdid tal-ħidma mwettqa mill-Kap preċedenti tas-Servizzi Legali; jistieden lill-Aġenzija tinforma lill-awtorità ta’ kwittanza dwar l-eżiti ta’ dan l-eżami sa tmiem l-2012;

               10.

               Jieħu nota li l-Aġenzija kompliet bi proċess ta’ kontroll tad-dikarazzjonijiet tal-interessi tal-esperti u l-membri tal-kumitat tagħha li kellhom involviment attiv fl-attivitajiet tal-Aġenzija bejn l-1 ta’ Jannar u l-31 ta’ Mejju 2012 imqabbla mal-curricula vitae tagħhom; jinnota li madwar 54 % tal-esperti u l-membri tal-kumitat ipprovdew curriculum vitae aġġornat lill-Aġenzija; jistieden lill-Aġenzija tinforma lill-awtorità ta’ kwittanza dwar il-kalendarju u l-eziti tal-proċess ta’ kontroll għas-46 % li fadal sa ma tibda l-proċedura ta’ kwittanza li jmiss;

               11.

               Jilqa’ l-inizjattiva tal-Aġenzija li tippubblika fil-websajt tagħha d-dikjarazzjonijiet ta’ interessi tal-membri tal-persunal tagħha li għandhom pożizzjonijiet maniġerjali u tal-esperti involuti fil-valutazzjoni tal-prodotti mediċinali; jinnota b’interess li l-lista ta’ esperti wkoll tindika l-livell ta’ riskju tagħhom f’termini ta’ kunflitt ta’ interess; jilqa’ l-impenn tal-Aġenzija li, fejn id-dikjarazzjonijiet ta’ interessi, tippubblika l-profili professjonali u edukattivi tal-esperti xjentifiċi inklużi fid-Database ta’ Esperti tagħha mill-ewwel trimestru tal-2013 u se jsegwi mill-qrib il-proċess ta’ pubblikazzjoni matul il-proċeduri ta’ kwittanza fil-ġejjieni;

               12.

               Jilqa’ l-avviż tal-Aġenzija dwar l-intenzjoni tagħha li tintroduċi sistema ex ante u ex post tad-dikjarazzjonijiet ta’ interess, b’mod partikolari permezz tat-tqabbil każwali mas-CV u l-informazzjoni mogħtija mill-esperti fil-livell nazzjonali; jitlob lill-Aġenzija biex tibgħat lill-awtorità għall-kontroll baġitarju kalendarju preċiż dwar l-implimentazzjoni ta’ din is-sistema l-ġdida;

               13.

               Huwa tal-istess opinjoni tal-Aġenzija skont liema ma jistax jintlaħaq livell għoli ta’ affidabilità u sinċerità tal-interessi ddikjarati jekk il-kumpaniji farmaċewtiċi ma jiżvelawx huma stess il-lista tal-esperti u taċ-ċentri ta’ riċerka li jaħdmu magħhom, kif ukoll l-ammont tar-rabtiet finanzjarji tagħhom ma’ dawn; huwa tal-istess opinjoni tal-Aġenzija skont liema jaqbel li tiġi studjata r-relevanza ta’ inizjattiva leġiżlattiva f’dan il-qasam;

               14.

               Jirrikonoxxi l-isforzi tal-Aġenzija li tindirizza t-tħassib tal-awtorità ta’ kwittanza fir-rigward tal-prevenzjoni u l-ġestjoni tal-kunflitti ta’ interess; jinnota, b’mod partikulari, ir-rapporti tad-29 ta’ Ġunju 2012 u s-7 ta’ Awwissu 2012 li rċiviet l-awtorità ta’ kwittanza dwar l-eżami mill-ġdid tal-każi ta’ kunflitti ta’ interess ġestjonali identifikati mill-IAS u dwar l-eżami mill-ġdid tal-kunflitti ta’ interess tal-esperti involuti fil-valutazzjoni tal-prodott mediċinali Pandemrix;

               15.

               Huwa konvint bis-sħiħ li għandhom jittieħdu l-passi meħtieġa jekk ikun hemm każijiet ta’ nuqqas ta’ konformità mar-regoli eżistenti; jemmen li, f’tali każijiet, l-Aġenzija għandha tfassal pjan ta’ azzjoni akkumpanjat minn kalendarju preċiż bil-għan li tirrimedja l-problemi, li l-implimentazzjoni tiegħu għandha tiġi sorveljata mill-Parlament Ewropew, u li dawn il-problemi għandhom ikunu indirizzati billi jinbidlu r-regoli u r-regolamenti eżistenti sabiex jeliminaw il-lakuni possibbli;

               16.

               Jistieden lill-Aġenzija tintroduċi f’kull rapport ta’ attività annwali tagħha taqsima speċjali li tiddeskrivi l-azzjonijiet li ħadet għall-prevenzjoni u l-ġestjoni tal-kunflitti ta’ interess, li inter alia għandhom jinkludu:

                           —

                           in-numru ta’ każi allegati ta’ kunflitti ta’ interess ivverifikati,

                           —

                           in-numru ta’ każi ta’ “revolving door”,

                           —

                           il-miżuri li ttieħdu f’kull kategorija ta’ każi,

                           —

                           in-numru ta’ proċeduri ta’ ksur ta’ fiduċja mnieda u l-eżiti tagħhom,

                           —

                           il-pieni applikati;

                     jitlob lill-Aġenzija tinforma lill-awtorità ta’ kwittanza dwar il-miżuri dettaljati meħuda;

               17.

               Iqis li jkun notevoli li l-kumitat responsabbli jkun f’kuntatt mill-qrib mal-Aġenzija billi jistieden lid-Direttur Eżekuttiv għal skambju ta’ opinjonijiet tal-anqas darba fis-sena, billi jkun ħatar persuna ta’ kuntatt minn fost il-membri tiegħu u billi jżur l-Aġenzija kull sentejn; ifakkar li l-aħħar żjara kienet saret f’Ġunju 2011;

               18.

               Jilqa’, b’mod ġenerali, id-Dikjarazzjoni Konġunta u l-Approċċ Komuni dwar l-aġenziji deċentralizzati fuq imsemmija li tindirizza u timplimenta ċerti elementi ta’ importanza għall-proċedura ta’ kwittanza u jemmen li l-pjan direzzjonali dwar is-segwitu tal-Approċċ Komuni, li għandu jkun ippreżentat mill-Kummissjoni sal-aħħar tal-2012, iqis kif jistħoqq dawn il-kwestjonijiet;

               19.

               Jirreferi, fir-rigward tal-osservazzjonijiet l-oħra li qed jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (6) dwar il-prestazzjoni, il-ġestjoni finanzjarja u l-kontroll tal-Aġenziji.

      (1)  ĠU C 366, 15.12.2011, p. 27.

      (2)  ĠU L 286, 17.10.2012, p. 377.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 286, 17.10.2012, p. 388.


title: 2012/469/UE: Deċiżjoni tal-Kunsill tal- 24 ta’ Lulju 2012 dwar il-pożizzjoni li għandha tittieħed mill-Unjoni Ewropea fil-Kumitat Amministrattiv tal-Kummissjoni Ekonomika tan-Nazzjonijiet Uniti għall-Ewropa fir-rigward tar-Regolament abbozzat dwar Sistemi ta’ Twissija ta’ Ħruġ mil-Lejns u tar-Regolament abbozzat dwar Sistemi Avvanzati ta’ Bbrejkjar b’Emerġenza  Test b’relevanza għaż-ŻEE

text:
               10.8.2012

               MT

               Il-Ġurnal Uffiċjali tal-Unjoni Ewropea

               L 213/2

         DEĊIŻJONI TAL-KUNSILL
   tal-24 ta’ Lulju 2012
   dwar il-pożizzjoni li għandha tittieħed mill-Unjoni Ewropea fil-Kumitat Amministrattiv tal-Kummissjoni Ekonomika tan-Nazzjonijiet Uniti għall-Ewropa fir-rigward tar-Regolament abbozzat dwar Sistemi ta’ Twissija ta’ Ħruġ mil-Lejns u tar-Regolament abbozzat dwar Sistemi Avvanzati ta’ Bbrejkjar b’Emerġenza
   (Test b’relevanza għaż-ŻEE)
   (2012/469/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114 flimkien mal-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               B’konformità mad-Deċiżjoni tal-Kunsill 97/836/KE (1), il-Komunità aderixxiet mal-Ftehim tal-Kummissjoni Ekonomika tan-Nazzjonijiet Uniti għall-Ewropa (“UNECE”) dwar l-adozzjoni ta’ preskrizzjonijiet tekniċi uniformi għall-vetturi bir-roti, għat-tagħmir u l-partijiet li jistgħu jintramaw u/jew jiġu użati fuq vetturi bir-roti u għall-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“il-Ftehim tal-1958 Rivedut”).

               (2)

               Ir-rekwiżiti armonizzati tal-abbozz tar-Regolament tal-UNECE dwar id-dispożizzjonijiet li jikkonċernaw l-approvazzjoni ta’ vetturi fir-rigward tas-Sistema ta’ Twissija ta’ Ħruġ mil-Lejns (2) u l-abbozz tar-Regolament tal-UNECE dwar Sistemi Avvanzati ta’ Bbrejkjar b’Emerġenza (3) (“ir-Regolamenti abbozzati tal-UNECE”) huma maħsuba biex ineħħu l-ostakoli tekniċi għall-kummerċ tal-vetturi bil-mutur bejn il-Partijiet Kontraenti tal-Ftehim Rivedut tal-1958 u biex jiżguraw li dawn il-vetturi joffru livell għoli ta’ sikurezza u protezzjoni.

               (3)

               Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (4) jordna l-installazzjoni ta’ sistemi ta’ twissija ta’ ħruġ mil-lejns u sistemi avvanzati ta’ bbrejkjar b’emerġenza f’ċerti vetturi tal-kategoriji M2, N2, M3 u N3.

               (4)

               Jixraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Amministrattiv tal-Ftehim tal-1958 Rivedut dwar l-adozzjoni tar-Regolamenti abbozzati tal-UNECE,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni Ewropea fil-Kumitat Amministrattiv tal-Ftehim tal-1958 Rivedut għandha tkun li tivvota favur ir-Regolament abbozzat tal-UNECE dwar id-dispożizzjonijiet uniformi li jikkonċernaw l-approvazzjoni ta’ vetturi bil-mutur fir-rigward tas-Sistema ta’ Twissija ta’ Ħruġ mil-Lejns, kif jinsabu fid-dokumenti ECE/TRANS/WP.29/2011/78, ECE/TRANS/WP.29/2011/89 u ECE/TRANS/WP.29/2011/91.
   Artikolu 2
   Il-pożizzjoni li għandha tittieħed mill-Unjoni Ewropea fil-Kumitat Amministrattiv tal-Ftehim tal-1958 Rivedut għandha tkun li tivvota favur ir-Regolament abbozzat tal-UNECE dwar is-Sistemi Avvanzati ta’ Bbrejkjar b’Emerġenza, kif jinsabu fid-dokumenti ECE/TRANS/WP.29/2011/92 u ECE/TRANS/WP.29/2011/93 flimkien mal-emendi tagħhom.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-24 ta’ Lulju 2012.

            Għall-Kunsill

            Il-President

         A. D. MAVROYIANNIS

      (1)  ĠU L 346, 17.12.1997, p. 78.

      (2)  Dokumenti UNECE ECE/TRANS/WP.29/2011/78, ECE/TRANS/WP.29/2011/89 u ECE/TRANS/WP.29/2011/91.

      (3)  Dokumenti UNECE ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 u ECE TRANS/WP.29/2011/93/Amend.1.

      (4)  ĠU L 200, 31.7.2009, p. 1.


title: 2014/518/Euratom: Deċiżjoni tal-Kunsill tal- 14 ta' April 2014 dwar l-approvazzjoni tal-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               6.8.2014

               MT

               Il-Ġurnal Uffiċjali tal-Unjoni Ewropea

               L 233/20

         DEĊIŻJONI TAL-KUNSILL
   tal-14 ta' April 2014
   dwar l-approvazzjoni tal-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

      (2014/518/Euratom)

   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Fl-24 ta' Settembru 2012, il-Kunsill awtorizza lill-Kummissjoni tiftaħ negozjati mar-Repubblika tas-Serbja sabiex tikkonkludi Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”).

               (2)

               Dawk in-negozjati ntemmu b'suċċess u l-Protokoll ġie inizjalat fl-10 ta' Diċembru 2013.

               (3)

               Il-konklużjoni, mill-Kummissjoni, tal-Protokoll għandha tiġi approvata fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika.

               (4)

               L-iffirmar u l-konklużjoni tal-Protokoll hija soġġetta għal proċedura separata fir-rigward ta' kwistjonijiet li jaqgħu fil-kompetenza tal-Unjoni u l-Istati Membri tagħha,

         ADOTTA DIN ID-DEĊIŻJONI:
   Artikolu 1
   Il-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea hija b'dan approvata.
   It-test tal-Protokoll jiġi mehmuż mad-Deċiżjoni mal-iffirmar tiegħu.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-14 ta' April 2014.

            Għall-Kunsill

            Il-President

         C. ASHTON


title: 2010/125/: Deċiżjoni tal-Kunsill tal- 25 ta' Frar 2010 li taħtar il-membri tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea

text:
               27.2.2010

               MT

               Il-Ġurnal Uffiċjali tal-Unjoni Ewropea

               L 50/20

         DEĊIŻJONI TAL-KUNSILL
   tal-25 ta' Frar 2010
   li taħtar il-membri tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea
   (2010/125/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 255(2) tiegħu,
   Wara li kkunsidra l-inizjattiva tal-President tal-Qorti tal-Ġustizzja tas-26 ta' Jannar 2010,
   Billi:

               (1)

               Għandu jiġi stabbilit kumitat, skont l-Artikolu 255(1) tat-Trattat, sabiex jagħti opinjoni dwar l-idoneità tal-kandidati li jaqdu d-dmirijiet ta’ Imħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-gvernijiet tal-Istati Membri jagħmlu l-ħatriet (minn hawn il-quddiem “il-kumitat”).

               (2)

               Dan il-kumitat għandu jinkludi seba’ persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta' qrati supremi nazzjonali u avukati ta' kompetenza rikonoxxuta, li wieħed minnhom għandu jiġi propost mill-Parlament Ewropew.

               (3)

               Għandu jkun hemm kompożizzjoni ekwilibrata tal-kumitat, partikolarment f'dak li jirrigwarda l-bażi ġeografika tiegħu u fir-rigward tar-rappreżentazzjoni tas-sistemi legali tal-Istati Membri.

               (4)

               Għandu għalhekk, jipproċedi għall-ħatra tal-membri tal-kumitat, u tal-President tiegħu,

         ADOTTA DIN ID-DEĊIŻJONI:
   Artikolu 1
   Dawn li ġejjin huma maħtura membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea għal perijodu ta’ erba’ snin li għandu jibda mill-1 ta' Marzu 2010:

               Is-Sur Jean-Marc SAUVÉ, President

               Is-Sur Peter JANN

               Lord MANCE

               Is-Sur Torben MELCHIOR

               Is-Sur Péter PACZOLAY

               Is-Sinjura Ana PALACIO VALLELERSUNDI

               Is-Sinjura Virpi TIILI

         Artikolu 2
   Din id-Deċiżjoni għandha tidħol fis-seħħ fl-1 ta' Marzu 2010.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Frar 2010.

            Għall-Kunsill

            Il-President

         A. PÉREZ RUBALCABA


title: Id-Deċiżjoni tal-Kunsill tat-13 ta’ Marzu 1989 rigward il-konklużjoni ta’ Ftehim fil-għamla ta’ skambju ta’ ittri bejn il-Komunità Ekonomika Ewropea u r-Repubblika tat-Tunisija dwar l-importazzjoni fil-Komunità tal-inslata tal-frott preservat li toriġina fit-Tunisija

text:
Avviż Legali Importanti

|

31989D0195

Official Journal L 073 , 17/03/1989 P. 0049 - 0051

		Id-Deċiżjoni tal-Kunsilltat-13 ta’ Marzu 1989rigward il-konklużjoni ta’ Ftehim fil-għamla ta’ skambju ta’ ittri bejn il-Komunità Ekonomika Ewropea u r-Repubblika tat-Tunisija dwar l-importazzjoni fil-Komunità tal-inslata tal-frott preservat li toriġina fit-Tunisija(89/195/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 113 tiegħu,Wara li kkunsidra r-rakkommandazzjoni mill-Kummissjoni,Billi l-Ftehim ta’ Kooperazzjoni bejn il-Komunità Ekonomika Ewropea u r-Repubblika tat-Tunisija [1] kien ġie ffirmat fil-25 ta’ April 1976 u daħal fis-seħħ fl-1 ta’ Novembru 1978;Billi l-Ftehim fil-għamla ta’ Skambju ta’ Ittri bejn il-Komunità Ekonomika Ewropea u r-Repubblika tat-Tunisija dwar l-importazzjoni fil-Komunità tal-inslata tal-frott preservat li toriġina fit-Tunisija għandu jkun approvat,IDDEĊIEDA KIF ĠEJ:Artikolu 1Il-Ftehim fil-għamla ta’ Skambju ta’ Ittri bejn il-Komunità Ekonomika Ewropea u r-Repubblika tat-Tunisija dwar l-importazzjoni fil-Komunità tal-inslata tal-frott preservat li toriġina fit-Tunisija huwa hawnhekk approvat f’isem il-Komunità,It-test ta’ dan il-Ftehim huma mehmuż ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna bil-poter li tiffirma l-Ftehim għall-iskop li jorbot lill-Komunità.Artikolu 3Din id-Deċiżjoni għandha tibda jkollha effett fil-jum ta’ wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-22 ta’ Novembru 1989.F’isem il-KunsillIl-PresidentC. Solchaga Catalan[1] ĠU L 265, tas-27.9.1978, p. 2.--------------------------------------------------


title: Deċiżjoni

text:
               13.2.2015

               MT

               Il-Ġurnal Uffiċjali tal-Unjoni Ewropea

               C 53/1

         DEĊIŻJONI
   (2015/C 53/01)
   IS-SEGRETARJU ĠENERALI TAL-PARLAMENT EWROPEW,
   Wara li kkunsidra r-Regolament tal-Kunsill (KEE, Euratom, KEFA) Nru 259/68 (1), kif emendat bir-Regolament tal-Kunsill (KE, Euratom) Nru 723/2004 (2) u kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta' Ottubru 2013 li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta' Aġenti Oħra tal-Unjoni Ewropea (3), u b'mod partikolari l-Artikolu 30 ta' dawn ir-Regolamenti tal-Persunal,
   Wara li kkunsidra d-Deċiżjoni tal-Bureau tal-Parlament Ewropew tat-13 ta' Jannar 2014 dwar id-delega tas-setgħat tal-awtorità tal-ħatra u tal-awtorità awtorizzata biex tagħmel il-kuntratti tal-impjieg (AECE),
   Wara li kkunsidra d-data ta' skadenza, il-31 ta' Diċembru 2014, tal-listi ta' riserva tal-Parlament Ewropew li ġejjin:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   Wara li kkunsidra l-opinjoni tal-Kumitat Konġunt mogħtija waqt il-laqgħa tiegħu tat-22 ta' Ottubru 2014,
   IDDEĊIEDA:
   Artikolu 1
   Il-perjodu ta' validità tal-listi ta' riserva:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         huwa estiż sal-31 ta' Diċembru 2015.
   Artikolu 2
   Il-perjodu ta' validità tal-listi ta' riserva:

               AD/1/10, PE/103/S, PE/104/S, PE/107/S, PE/119/S

         mhuwiex estiż.

      Il-Lussemburgu, it-12 ta' Diċembru 2014.

         Klaus WELLE

            Is-Segretarju Ġenerali

      (1)  ĠU L 56, 4.3.1968, p. 1.

      (2)  ĠU L 124, 27.4.2004, p. 1.

      (3)  ĠU L 287, 29.10.2013, p. 15.


title: 2005/798/KE: Deċiżjoni tal-Kunsill ta' l- 14 ta’ Novembru 2005 dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Istati Uniti ta’ l-Amerika dwar kwistjonijiet relatati mal-kummerċ ta’ l-inbid

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               L NaN/347

      DEĊIŻJONI TAL-KUNSILL

   ta' l-14 ta’ Novembru 2005
   dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Istati Uniti ta’ l-Amerika dwar kwistjonijiet relatati mal-kummerċ ta’ l-inbid
   (2005/798/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Nhar it-23 ta’ Ottubru 2000 il-Kunsill awtorizza lill-Kummissjoni biex tinnegozja Ftehim dwar il-kummerċ ta’ l-inbid bejn il-Komunità Ewropea u l-Istati Uniti ta’ l-Amerika.

               (2)

               In-negozjati ġew konklużi u l-Ftehim bejn il-Komunità Ewropea u l-Istati Uniti ta’ l-Amerika dwar il-kummerċ ta’ l-inbid, kif ukoll Ftehim fil-forma ta’ Skambju ta’ Ittri bejn il-Komunità Ewropea u l-Istati Uniti ta’ l-Amerika dwar kwistjonijiet relatati mal-kummerċ ta’ l-inbid ġie inizjalat miż-żewġ Partijiet fl-14 ta’ Settembru 2005.

               (3)

               Ċerti derogi mir-regoli Komunitarji relatati mal-prattiki tal-produzzjoni ta’ l-inbid u ċerti prattiki ta’ ċertifikazzjoni huma previsti b’mod partikolari fir-Regolament tal-Kunsill (KE) Nru 1037/2001 tat-22 ta’ Mejju 2001 li jawtorizza l-offerta u l-fornitura għall-konsum uman dirett ta’ ċerti nbejjed importati li jistgħu jkunu għaddew minn proċessi enoloġiċi mhux provduti fir-Regolament (KE) Nru 1493/1999 (1) u fir-Regolament tal-Kummissjoni (KE) Nru 883/2001 ta’ l-24 ta’ April 2001 li jippreskrivi regoli dettaljati biex ikun implimentat ir-Regolament tal-Kunsill (KE) Nru 1493/1999 dwar il-kummerċ ma’ terzi pajjiżi ta’ prodotti fis-settur ta’ l-inbid (2) favur inbejjed li joriġinaw mill-Istati Uniti.

               (4)

               Id-derogi ser jiskadu fil-31 ta’ Diċembru 2005. L-Artikoli 4 u 9 tal-Ftehim dwar il-kummerċ ta’ l-inbid ser ikomplu jittrattaw l-inbejjed li joriġinaw mill-Istati Uniti bl-istess mod iżda, skond l-Artikolu 17(2) ta’ dak il-Ftehim, dawn id-dispożizzjonijiet ser japplikaw biss mill-ewwel ġurnata tat-tieni xahar wara li tiġi rċevuta n-notifika bil-miktub imsemmija fl-Artikolu 6(3) ta’ dak il-Ftehim.

               (5)

               Kien għalhekk neċessarju li jiġi nnegozjat Ftehim separat fil-forma ta’ Skambju ta’ Ittri biex ikopri l-perijodu mill-31 ta’ Diċembru 2005 sad-data ta’ l-applikazzjoni ta’ l-Artikoli 4 u 9 tal-Ftehim dwar il-kummerċ ta’ l-inbid.

               (6)

               Il-Ftehim fil-forma ta’ Skambju ta’ Ittri għandu għalhekk jiġi approvat.

               (7)

               Sabiex tiffaċilita l-implimentazzjoni tal-Ftehim fil-forma ta’ Skambju ta’ Ittri, il-Kummissjoni għandha tkun awtorizzata biex tadotta l-miżuri meħtieġa għall-implimentazzjoni tiegħu, b’mod konformi mal-proċedura stipulata fir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (3), inkluża kwalunkwe estensjoni meħtieġa tad-deroga prevista fir-Regolament (KE) Nru 1037/2001,

         IDDEĊIEDA KIF ĠEJ:
   Artikolu 1
   Il-Ftehim fil-forma ta’ Skambju ta’ Ittri bejn il-Komunità Ewropea u l-Istati Uniti ta’ l-Amerika dwar kwistjonijiet relatati mal-kummerċ ta’ l-inbid (aktar ’il quddiem imsejjaħ “il-Ftehim”) huwa bil-preżenti approvat f’isem il-Komunità.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa bil-preżenti awtorizzat jinnomina l-persuna li għandha s-setgħa tiffirma l-Ftehim sabiex jorbot lill-Komunità.
   Artikolu 3
   Il-Kummissjoni hija bil-preżenti awtorizzata tadotta l-miżuri meħtieġa għall-implimentazzjoni tal-Ftehim, b’mod konformi mal-proċedura stipulata fl-Artikolu 75(2) tar-Regolament (KE) Nru 1493/1999, inkluża kwalunkwe estensjoni meħtieġa tad-deroga prevista fir-Regolament (KE) Nru 1037/2001.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali ta’ l-Unjoni Ewropea.

      Magħmul fi Brussell, 14 ta’ Novembru 2005.

            Għall-Kunsill

            Il-President

         T. JOWELL

      (1)  ĠU L 145, 31.5.2001, p. 12. Regolament kif emendat bir-Regolament (KE) Nru 2324/2003 (ĠU L 345, 31.12.2003, p. 24).

      (2)  ĠU L 128, 10.5.2001, p. 1. Regolament kif emendat l-aħħar mir-Regolament (KE) Nru 908/2004 (ĠU L 163, 30.4.2004, p. 56).

      (3)  ĠU L 179, 14.7.1999, p. 1. Regolament kif emendat l-aħħar mir-Regolament (KE) Nru 1428/2004 (ĠU L 263, 10.8.2004, p. 7).

         FTEHIM FIL-FORMA TA’ SKAMBJU TA’ ITTRI

      bejn il-Komunità Ewropea u l-Istati Uniti ta’ l-Amerika dwar kwistjonijiet relatati mal-kummerċ ta’ l-inbid
      Brussell,
      Sinjur,
      Għandi l-unur nikkonferma l-fehim li ġej li ntlaħaq bejn il-Komunità Ewropea (aktar ’il quddiem il-“Komunità”) u l-Istati Uniti ta’ l-Amerika (aktar ’il quddiem l-“Istati Uniti”) b’rabta mal-Ftehim bejn il-Komunità Ewropea u l-Istati Uniti ta’ l-Amerika dwar il-Kummerċ ta’ l-Inbid (il-“Ftehim dwar l-Inbid”) li ġie inizjalat fl-14 ta’ Settembru 2005.
      1.   Wara li ġiet ikkunsidrata l-ħtieġa li ma jiġix imfixkel il-kummerċ ta’ l-inbid bejn il-Partijiet sakemm jidħol fis-seħħ il-Ftehim dwar l-Inbid u b’mod partikolari d-data ta’ l-applikazzjoni ta’ l-Artikoli 4 u 9 tiegħu kif previst fl-Artikolu 17(2) tiegħu, il-Komunità ser tkompli tapplika:

                  (a)

                  l-awtorizzazzjonijiet tagħha rigward il-prattiki tal-produzzjoni ta’ l-inbid fis-seħħ sa mid-data ta’ din l-ittra għal inbejjed li joriġinaw mill-Istati Uniti stabbiliti fir-Regolament tal-Kunsill (KE) Nru 1037/2001, u estiżi permezz tar-Regolament tal-Kunsill (KE) Nru 2324/2003; u

                  (b)

                  ir-rekwiżiti ta’ ċertifikazzjoni fis-seħħ sa mid-data ta’ din l-ittra speċifikata fir-Regolament tal-Kummissjoni (KE) Nru 883/2001.

            2.   Kemm-il darba l-kondizzjonijiet fil-paragrafi 1(a) u 1(b) huma sodisfatti, l-Istati Uniti m’għandhiex tirrestrinġi, fuq il-bażi jew tal-prattiki tal-produzzjoni ta’ l-inbid jew inkella ta’ l-ispeċifikazzjonijiet tal-prodott, l-importazzjoni, it-tqegħid fis-suq jew il-bejgħ ta’ inbid li joriġina mit-territorju tal-Komunità, li jinħadem bl-użu ta’ prattiki u proċeduri tal-produzzjoni ta’ l-inbid li huma awtorizzati skond liġijiet, regolamenti u rekwiżiti tal-Komunità sa mid-data ta’ din l-ittra, u l-Istati Uniti taċċetta dawk il-prattiki u proċeduri fit-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429. Dan l-impenn mill-Istati Uniti huwa fir-rigward ta’ inbid li jaqa’ fi ħdan il-kamp ta' applikazzjoni tal-Ftehim ta’ l-Inbid u b’mod partikolari, l-Artikolu 3 tiegħu. Il-miżuri meħuda minn kull waħda miż-żewġ Partijiet għall-ħarsien tas-saħħa u s-sigurtà tal-bniedem ma jaqgħux taħt il-kamp ta' applikazzjoni ta’ dan l-impenn. Il-ftehim deskritt hawn taħt ma jinkludi l-ebda rekwiżit għal ċertifikazzjoni mill-Komunità li l-prattiċi u l-proċeduri użati għall-produzzjoni ta’ l-inbid fil-Komunità jikkostitwixxu “proper cellar treatment” (trattament tajjeb fil-kantina) skond it-tifsira tat-Taqsima 2002 tal-Liġi Pubblika ta’ l-Istati Uniti 108-429.
      3.   Waqt li tirrikonoxxi li l-Ftehim dwar l-Inbid ma japplikax għal inbejjed b’kontenut ta’ alkoħol ta’ inqas minn 7 fil-mija (7 %) bil-volum, u waqt li tirrikonoxxi wkoll li tali inbid li joriġina mit-territorju tal-Komunità jinħadem bl-użu tal-prattiki u l-proċeduri tal-produzzjoni ta’ l-inbid li huma awtorizzati skond il-liġijiet, ir-regolamenti u r-rekwiżiti tal-Komunità mniżżla fl-Anness I tal-Ftehim dwar l-Inbid, l-Istati Uniti taċċetta dawk il-prattiki u l-proċeduri fir-rigward ta’ tali inbid fi ħdan it-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429, tul iż-żmien li l-kondizzjonijiet tal-paragrafi 1(a) u 1(b) ta’ hawn fuq ikunu sodisfatti jew l-Artikoli 4 u 9 tal-Ftehim dwar l-Inbid ikunu fis-seħħ. Barra minn hekk, il-ftehim deskritt hawn taħt ma fih l-ebda rekwiżit għal ċertifikazzjoni mill-Komunità li l-prattiki u l-proċeduri użati għall-produzzjoni ta’ l-inbid b’kontenut ta’ alkoħol ta’ inqas minn 7 fil-mija (7 %) bil-volum fil-Komunità jikkostitwixxu “proper cellar treatment” skond it-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429. Il-miżuri meħuda minn kwalunkwe Parti għall-ħarsien tas-saħħa u s-sigurtà tal-bniedem ma jaqgħux taħt il-kamp ta' applikazzjoni ta’ dan l-impenn.
      4.   Il-paragrafi 1 u 2 għandhom japplikaw sad-data ta’ l-applikazzjoni ta’ l-Artikoli 4 u 9 tal-Ftehim dwar l-Inbid, kif previst fl-Artikolu 17(2) tiegħu, iżda mhux għal aktar minn perijodu ta’ tliet snin mid-data tad-dħul fis-seħħ ta’ dan il-ftehim deskritt hawn taħt. Minkejja dan li għadu kif ingħad, jekk l-Artikoli 4 u 9 ma jibdewx japplikaw fi żmien dan il-perijodu ta’ tliet snin, il-perijodu għandu jiġi estiż għal sentejn oħra.
      5.   Jekk xi waħda mill-Partijiet tgħarraf lill-Parti l-oħra bl-intenzjoni tagħha li ma tiffirmax il-Ftehim dwar l-Inbid, jew jekk tirtira mill-Ftehim dwar l-Inbid, il-ftehim deskritt hawn taħt għandu jintemm tnax-il xahar wara d-data meta Parti minnhom tirċievi n-notifika li l-Parti l-oħra m’għandhiex il-ħsieb li tiffirma l-Ftehim dwar l-Inbid, jew fid-data meta jsir effettiv l-irtirar mill-Ftehim dwar l-Inbid skond l-Artikolu 14 tiegħu, kif applikabbli.
      6.   Kull waħda miż-żewġ Partijiet tista’ tirtira mill-ftehim preżenti deskritt hawn taħt f’kull ħin billi tipprovdi notifika bil-miktub lill-Parti l-oħra. L-irtirar għandu jibda jseħħ tnax-il xahar wara d-data minn meta tiġi rċevuta n-notifika mill-Parti l-oħra, ħlief jekk in-notifika tispeċifika data aktar tard jew jekk in-notifika tiġi revokata qabel id-data speċifikata.
      Jekk dak li ntqal hawn fuq huwa aċċettabbli għall-Istati Uniti, jien għandi l-unur li nipproponi li din l-ittra u l-ittra tiegħek ta’ risposta li tikkonferma li inti taqbel ma’ dan il-ftehim għandhom jikkostitwixxu ftehim bejn il-Komunità u l-Istati Uniti, li għandu jidħol fis-seħħ fid-data ta’ l-ittra ta’ risposta tiegħek.
      Dejjem tiegħek

            Għall-Komunità Ewropea

      Sinjur,
      Għandi l-unur nikkonferma li rċevejt l-ittra tiegħek ta’ din id-data, li tgħid hekk:

         “Għandi l-unur nikkonferma l-fehim li ġej li ntlaħaq bejn il-Komunità Ewropea (aktar ’il quddiem il-‘Komunità’) u l-Istati Uniti ta’ l-Amerika (aktar ’il quddiem l-‘Istati Uniti’) b’rabta mal-Ftehim bejn il-Komunità Ewropea u l-Istati Uniti ta’ l-Amerika dwar il-Kummerċ ta’ l-Inbid (il-‘Ftehim dwar l-Inbid’) li ġie inizjalat fl-14 ta’ Settembru 2005.
         1.   Wara li ġiet ikkunsidrata l-ħtieġa li ma jiġix imfixkel il-kummerċ ta’ l-inbid bejn il-Partijiet sakemm jidħol fis-seħħ il-Ftehim dwar l-Inbid u b’mod partikolari d-data ta’ l-applikazzjoni ta’ l-Artikoli 4 u 9 tiegħu kif previst fl-Artikolu 17(2) tiegħu, il-Komunità ser tkompli tapplika:

                     (a)

                     l-awtorizzazzjonijiet tagħha rigward il-prattiki tal-produzzjoni ta’ l-inbid fis-seħħ sa mid-data ta’ din l-ittra għal inbejjed li joriġinaw mill-Istati Uniti stabbiliti fir-Regolament tal-Kunsill (KE) Nru 1037/2001, u estiżi permezz tar-Regolament tal-Kunsill (KE) Nru 2324/2003; u

                     (b)

                     ir-rekwiżiti ta’ ċertifikazzjoni fis-seħħ sa mid-data ta’ din l-ittra speċifikata fir-Regolament tal-Kummissjoni (KE) Nru 883/2001.

               2.   Kemm-il darba l-kondizzjonijiet fil-paragrafi 1(a) u 1(b) huma sodisfatti, l-Istati Uniti m’għandhiex tirrestrinġi, fuq il-bażi jew tal-prattiki tal-produzzjoni ta’ l-inbid jew inkella ta’ l-ispeċifikazzjonijiet tal-prodott, l-importazzjoni, it-tqegħid fis-suq jew il-bejgħ ta’ inbid li joriġina mit-territorju tal-Komunità, li jinħadem bl-użu ta’ prattiki u proċeduri tal-produzzjoni ta’ l-inbid li huma awtorizzati skond liġijiet, regolamenti u rekwiżiti tal-Komunità sa mid-data ta’ din l-ittra, u l-Istati Uniti taċċetta dawk il-prattiki u proċeduri fit-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429. Dan l-impenn mill-Istati Uniti huwa fir-rigward ta’ inbid li jaqa’ fi ħdan il-kamp ta' applikazzjoni tal-Ftehim ta’ l-Inbid u b’mod partikolari, l-Artikolu 3 tiegħu. Il-miżuri meħuda minn kull waħda miż-żewġ Partijiet għall-ħarsien tas-saħħa u s-sigurtà tal-bniedem ma jaqgħux taħt il-kamp ta' applikazzjoni ta’ dan l-impenn. Il-ftehim deskritt hawn taħt ma jinkludi l-ebda rekwiżit għal ċertifikazzjoni mill-Komunità li l-prattiċi u l-proċeduri użati għall-produzzjoni ta’ l-inbid fil-Komunità jikkostitwixxu ‘proper cellar treatment’ (trattament tajjeb fil-kantina) skond it-tifsira tat-Taqsima 2002 tal-Liġi Pubblika ta’ l-Istati Uniti 108-429.
         3.   Waqt li tirrikonoxxi li l-Ftehim dwar l-Inbid ma japplikax għal inbejjed b’kontenut ta’ alkoħol ta’ inqas minn 7 fil-mija (7 %) bil-volum, u waqt li tirrikonoxxi wkoll li tali inbid li joriġina mit-territorju tal-Komunità jinħadem bl-użu tal-prattiki u l-proċeduri tal-produzzjoni ta’ l-inbid li huma awtorizzati skond il-liġijiet, ir-regolamenti u r-rekwiżiti tal-Komunità mniżżla fl-Anness I tal-Ftehim dwar l-Inbid, l-Istati Uniti taċċetta dawk il-prattiki u l-proċeduri fir-rigward ta’ tali inbid fi ħdan it-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429, tul iż-żmien li l-kondizzjonijiet tal-paragrafi 1(a) u 1(b) ta’ hawn fuq ikunu sodisfatti jew l-Artikoli 4 u 9 tal-Ftehim dwar l-Inbid ikunu fis-seħħ. Barra minn hekk, il-ftehim deskritt hawn taħt ma fih l-ebda rekwiżit għal ċertifikazzjoni mill-Komunità li l-prattiki u l-proċeduri użati għall-produzzjoni ta’ l-inbid b’kontenut ta’ alkoħol ta’ inqas minn 7 fil-mija (7 %) bil-volum fil-Komunità jikkostitwixxu ‘proper cellar treatment’ skond it-tifsira tat-Taqsima 2002(a)(1)(B) tal-Liġi Pubblika ta’ l-Istati Uniti 108-429. Il-miżuri meħuda minn kwalunkwe Parti għall-ħarsien tas-saħħa u s-sigurtà tal-bniedem ma jaqgħux taħt il-kamp ta' applikazzjoni ta’ dan l-impenn.
         4.   Il-paragrafi 1 u 2 għandhom japplikaw sad-data ta’ l-applikazzjoni ta’ l-Artikoli 4 u 9 tal-Ftehim dwar l-Inbid, kif previst fl-Artikolu 17(2) tiegħu, iżda mhux għal aktar minn perijodu ta’ tliet snin mid-data tad-dħul fis-seħħ ta’ dan il-ftehim deskritt hawn taħt. Minkejja dan li għadu kif ingħad, jekk l-Artikoli 4 u 9 ma jibdewx japplikaw fi żmien dan il-perijodu ta’ tliet snin, il-perijodu għandu jiġi estiż għal sentejn oħra.
         5.   Jekk xi waħda mill-Partijiet tgħarraf lill-Parti l-oħra bl-intenzjoni tagħha li ma tiffirmax il-Ftehim dwar l-Inbid, jew jekk tirtira mill-Ftehim dwar l-Inbid, il-ftehim deskritt hawn taħt għandu jintemm tnax-il xahar wara d-data meta Parti minnhom tirċievi n-notifika li l-Parti l-oħra m’għandhiex il-ħsieb li tiffirma l-Ftehim dwar l-Inbid, jew fid-data meta jsir effettiv l-irtirar mill-Ftehim dwar l-Inbid skond l-Artikolu 14 tiegħu, kif applikabbli.
         6.   Kull waħda miż-żewġ Partijiet tista’ tirtira mill-ftehim preżenti deskritt hawn taħt f’kull ħin billi tipprovdi notifika bil-miktub lill-Parti l-oħra. L-irtirar għandu jibda jseħħ tnax-il xahar wara d-data minn meta tiġi rċevuta n-notifika mill-Parti l-oħra, ħlief jekk in-notifika tispeċifika data aktar tard jew jekk in-notifika tiġi revokata qabel id-data speċifikata.
         Jekk dak li ntqal hawn fuq huwa aċċettabbli għall-Istati Uniti, jien għandi l-unur li nipproponi li din l-ittra u l-ittra tiegħek ta’ risposta li tikkonferma li inti taqbel ma’ dan il-ftehim għandhom jikkostitwixxu ftehim bejn il-Komunità u l-Istati Uniti, li għandu jidħol fis-seħħ fid-data ta’ l-ittra ta’ risposta tiegħek.”

      Għandi l-unur nikkonferma li l-Istati Uniti ta’ l-Amerika taqbel mal-fehim propost fl-ittra tiegħek u li nikkonferma wkoll li l-ittra tiegħek u din l-ittra ta’ risposta għandhom jikkostitwixxu ftehim bejn l-Istati Uniti ta' l-Amerika u l-Komunità, li għandu jidħol fis-seħħ fid-data ta’ din ir-risposta.
      Dejjem tiegħek

            Għall-Istati Uniti ta’ l-Amerika


title: 2011/94/UE: Deċiżjoni tal-Kunsill tal- 25 ta’ Mejju 2010 dwar l-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani

text:
               12.2.2011

               MT

               Il-Ġurnal Uffiċjali tal-Unjoni Ewropea

               L 38/33

         DEĊIŻJONI TAL-KUNSILL
   tal-25 ta’ Mejju 2010
   dwar l-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani
   (2011/94/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni sabiex tiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim fil-livell tal-Unjoni.

               (2)

               F’isem l-Unjoni, il-Kummissjoni nnegozjat Ftehim dwar ċerti aspetti tas-servizzi bl-ajru (minn hawn ‘il quddiem “il-Ftehim”) mal-Istati Uniti Messikani f’konformità mal-mekkaniżmi u d-Direttivi fl-Anness għad-Deċiżjoni tal-Kunsill tal-5 ta’ Ġunju 2003.

               (3)

               Il-Ftehim innegozjat mill-Kummissjoni għandu jiġi ffirmat, soġġett għall-konklużjoni possibbli tiegħu f’data aktar ‘il quddiem,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim dwar ċerti aspetti tas-servizzi bl-ajru bejn l-Unjoni Ewropea u l-Istati Uniti Messikani huwa b’dan approvat f’isem l-Unjoni, soġġett għall-konklużjoni tiegħu.
   It-test tal-Ftehim huwa anness ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa li tiffirma/jiffirmaw il-Ftehim f’isem l-Unjoni soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Mejju 2010.

            Għall-Kunsill

            Il-President

         M. SEBASTIÁN

    ---documentbreak---

               12.2.2011

               MT

               Il-Ġurnal Uffiċjali tal-Unjoni Ewropea

               L 38/33

         FTEHIM
   dwar ċerti aspetti tas-servizzi tal-ajru bejn l-Unjoni Ewropea u l-Istati Uniti Messikani
   L-UNJONI EWROPEA,
   minn naħa waħda, u
   L-ISTATI UNITI MESSIKANI,
   min-naħa l-oħra,
   (minn hawn 'il quddiem imsejħin “il-Partijiet”), f’konformità mal-kompetenzi rispettivi tagħhom;
   WARA LI KKUNSIDRAW id-dispożizzjonijiet tal-ftehimiet bilaterali dwar is-servizzi bl-ajru bejn l-Istati Membri tal-Unjoni Ewropea u l-Istati Uniti Messikani,
   FILWAQT LI JINNUTAW li fil-5 ta’ Ġunju 2003, l-Istati Membri tal-Unjoni Ewropea awtorizzaw lill-Kummissjoni Ewropea temenda ċerti dispożizzjonijiet tal-ftehimiet bilaterali dwar is-servizzi bl-ajru tagħhom fi ftehim bejn l-Unjoni Ewropea u pajjiżi terzi,
   FILWAQT LI JINNUTAW li l-Unjoni Ewropea għandha l-kompetenza esklussiva fir-rigward ta’ diversi aspetti li jistgħu jiġu inklużi fi ftehimiet bilaterali dwar is-servizzi bl-ajru li l-Istati Membri tal-Unjoni Ewropea jidħlu jew ikunu daħlu fihom ma’ pajjiżi terzi,
   FILWAQT LI JAGĦRFU l-importanza li r-relazzjoni bejn l-Istati Membri tal-Unjoni Ewropea u l-Istati Uniti Messikani tiġi aġġornata fir-rigward tas-servizzi bl-ajru, sabiex ikun hemm bażi legali soda għas-servizzi bl-ajru bejn l-Unjoni Ewropea u l-Istati Uniti Messikani u sabiex tiġi żgurata l-kontinwità ta’ dawn is-servizzi bl-ajru,
   FILWAQT LI JSOSTNU l-interess tagħhom li jippromwovu l-kompetizzjoni ħielsa fil-qasam tas-servizzi bl-ajru, u li jevitaw li kumpaniji tal-ajru jidħlu fi ftehimiet li jkollhom bħala l-għan tagħhom li jtellfu, jirrestrinġu jew joħolqu distorsjoni fil-kompetizzjoni,
   FILWAQT LI JINNUTAW li mhuwiex għan tal-Unjoni Ewropea li taffettwa l-bilanċ bejn it-trasportaturi bl-ajru tal-Unjoni Ewropea u t-trasportaturi bl-ajru tal-Istati Uniti Messikani, jew li temenda d-dispożizzjonijiet ta’ ftehimiet bilaterali eżistenti dwar is-servizzi bl-ajru li jikkonċernaw id-drittijiet tat-traffiku,
   FTIEHMU KIF ĠEJ:
   Artikolu 1
   Dispożizzjonijiet ġenerali
   1.   Ir-referenzi għaċ-ċittadini ta’ Stat Membru tal-Unjoni Ewropea li huwa Parti fi kwalunkwe wieħed mill-ftehimiet bilaterali elenkati fl-Anness 1 għandhom jinftiehmu bħala referenzi għaċ-ċittadini tal-Istati Membri tal-Unjoni Ewropea.
   2.   Ir-referenzi għat-trasportaturi bl-ajru tal-Istat Membru tal-Unjoni Ewropea li huwa Parti fi kwalunkwe wieħed mill-ftehimiet bilaterali elenkati fl-Anness I għandhom jinftiehmu bħala referenzi għat-trasportaturi bl-ajru ddeżinjati minn dak l-Istat Membru tal-Unjoni Ewropea.
   3.   Dan il-Ftehim jimmodifika ċerti dispożizzjonijiet tal-ftehimiet bilaterali eżistenti dwar is-servizzi bl-ajru elenkati fl-Anness I, mingħajr ma jaffettwa d-drittijiet tat-traffiku eżistenti.
   Artikolu 2
   Deżinjazzjoni minn Stat Membru tal-Unjoni Ewropea
   1.   Id-dispożizzjonijiet tal-paragrafi 2 u 3 ta’ dan l-Artikolu għandhom jipprevalu fuq id-dispożizzjonijiet li jikkorrispondu magħhom fl-Artikoli elenkati fil-punti (a) u (b) rispettivament tal-Anness II, f’dak li għandu x’jaqsam mad-deżinjazzjoni ta’ trasportatur bl-ajru minn Stat Membru tal-Unjoni Ewropea, l-awtorizzazzjonijiet u l-permessi mogħtija mill-Istati Uniti Messikani, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportatur bl-ajru, rispettivament.
   2.   Mal-wasla ta’ deżinjazzjoni minn Stat Membru tal-Unjoni Ewropea, l-Istati Uniti Messikani għandhom joħorġu l-awtorizzazzjonijiet u l-permessi rilevanti mingħajr dewmien, bil-kondizzjoni li:

               (a)

               it-trasportatur bl-ajru jkun stabbilit fit-territorju tal-Istat Membru tal-Unjoni Ewropea li jkun qed jiddeżinjah skont it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u jkollu liċenzja operattiva valida f’konformità mal-liġi tal-Unjoni, u

               (b)

               kontroll regolatorju effettiv tat-trasportatur bl-ajru huwa mħaddem u miżmum mill-Istat Membru tal-Unjoni Ewropea responsabbli għall-ħruġ taċ-Ċertifikat tal-Operatur tal-Ajru tiegħu u l-awtorità ajrunawtika rilevanti tkun identifikata b’mod ċar fid-deżinjazzjoni, u

               (c)

               it-trasportatur bl-ajru jkun il-proprjetà, direttament jew permezz tal-akbar sehem azzjonarju, u kkontrollat effettivament mill-Istati Membri tal-Unjoni Ewropea jew miċ-ċittadini ta’ tali pajjiżi jew mill-pajjiżi elenkati fl-Anness III jew miċ-ċittadini ta’ dawk il-pajjiżi l-oħra.

         3.   L-Istati Uniti Messikani jistgħu jirrifjutaw, jirrevokaw, jissospendu jew jillimitaw l-awtorizzazzjonijiet jew il-permessi mogħtija lil trasportatur bl-ajru ddeżinjat minn Stat Membru tal-Unjoni Ewropea fejn ma tiġix sodisfatta waħda mill-kondizzjonijiet imsemmija fil-paragrafu 2.
   Fl-eżerċizzju tad-dritt tagħhom taħt dan il-paragrafu, l-Istati Uniti Messikani m’għandhomx jiddiskriminaw bejn trasportaturi bl-ajru mill-Unjoni Ewropea abbażi tan-nazzjonalità.
   Artikolu 3
   Sikurezza
   1.   Id-dispożizzjonijiet tal-paragrafu 2 ta’ dan l-Artikolu għandhom jikkomplementaw l-Artikoli elenkati fl-Anness II, punt (c).
   2.   Fejn Stat Membru tal-Unjoni Ewropea jkun iddeżinja trasportatur bl-ajru li l-kontroll regolatorju fuqu huwa eżerċitat u miżmum minn Stat Membru ieħor tal-Unjoni Ewropea, id-drittijiet tal-Istati Uniti Messikani skont id-dispożizzjonijiet tas-sikurezza tal-ftehim bejn l-Istat Membru tal-Unjoni Ewropea li ddeżinja t-trasportatur bl-ajru u l-Istati Uniti Messikani għandhom japplikaw b’mod ugwali fir-rigward tal-adozzjoni, l-eżerċizzju u ż-żamma tal-istandards tas-sikurezza mill-Istat Membru l-ieħor tal-Unjoni Ewropea u fir-rigward tal-awtorizzazzjoni għall-operat ta’ dak it-trasportatur bl-ajru.
   Artikolu 4
   Kompatibbiltà mar-regoli tal-kompetizzjoni
   1.   L-ebda wieħed mill-ftehimiet bilaterali bejn l-Istati Uniti Messikani u l-Istati Membri tal-Unjoni Ewropea m’għandu:

               (a)

               jiffavorixxi l-adozzjoni ta’ akkordji bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu, joħolqu distorsjoni jew jirrestrinġu l-kompetizzjoni;

               (b)

               isaħħaħ l-effetti ta’ kwalunkwe akkordju, deċiżjoni jew prattika miftiehma bħal dawn; jew

               (ċ)

               jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, joħolqu distorsjoni jew jirrestrinġu l-kompetizzjoni.

         2.   Kwalunkwe dispożizzjoni fil-ftehimiet bilaterali elenkati fl-Anness I li tkun inkompatibbli mal-paragrafu 1 m’għandhiex tapplika.
   Artikolu 5
   Annessi għall-Ftehim
   L-Annessi għal dan il-Ftehim għandhom jiffurmaw parti integrali minnu.
   Artikolu 6
   Reviżjoni u emendar
   Il-Partijiet jistgħu, f’kull ħin, jirrevedu jew jemendaw dan il-Ftehim bi qbil reċiproku, bil-miktub. Dawk il-modifiki għandhom jidħlu fis-seħħ skont il-proċedura mniżżla fl-Artikolu 7(1) ta’ dan il-Ftehim.
   Artikolu 7
   Dħul fis-seħħ
   1.   Dan il-Ftehim għandu jidħol fis-seħħ tletin (30) jum wara d-data tal-aħħar nota li permezz tagħha l-Partijiet ikunu nfurmaw lil xulxin bil-miktub, permezz tal-mezzi diplomatiċi, li l-proċeduri interni rispettivi tagħhom meħtieġa għal dan il-għan ikunu tlestew.
   2.   Dan il-Ftehim għandu japplika għall-ftehimiet bilaterali elenkati fl-Anness I, punt (b) malli dawn tal-aħħar ikunu daħlu fis-seħħ.
   3.   Dan il-Ftehim għandu jipprevali f’każ li jkun hemm differenza bejn id-dispożizzjonijiet ta’ dan il-Ftehim u l-ftehimiet bilaterali elenkati fl-Anness I.
   Artikolu 8
   Terminazzjoni
   1.   F’każ li kwalunkwe wieħed mill-ftehimiet bilaterali elenkati fl-Anness I jiġi tterminat, id-dispożizzjonijiet kollha ta’ dan il-Ftehim li jkollhom x’jaqsmu ma’ dak il-ftehim għandhom jiġu tterminati fl-istess ħin.
   2.   F’każ li l-ftehimiet kollha bilaterali elenkati fl-Anness I jiġu tterminati, dan il-Ftehim għandu jiġi tterminat fl-istess ħin meta jiġi tterminat l-aħħar wieħed minn dawk il-ftehimiet.

      B’XHIEDA TA’ DAN il-firmatarji, debitament awtorizzati, iffirmaw dan il-Ftehim.
      MAGĦMUL f’żewġ kopji fi Brussell, fil-ħmistax-il jum ta’ Diċembru tas-sena elfejn u għaxra bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, b’kull wieħed minn dawk it-testi jkun awtentiku. Fil-każ ta' diverġenza, il-verżjoni Spanjola għandu jkollha l-preċedenza.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         A Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   ANNESS I

      LISTA TA’ FTEHIMIET BILATERALI MSEMMIJA FL-ARTIKOLU 1 TA’ DAN IL-FTEHIM

               (a)

               Ftehimiet dwar is-servizzi bl-ajru bejn l-Istati Uniti Messikani u l-Istati Membri tal-Unjoni Ewropea li, fid-data tal-iffirmar ta’ dan il-Ftehim, ġew konklużi u/jew iffirmati:

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern Federali tal-Awstrija, iffirmat fi Vjenna, l-Awstrija, fis-27 ta’ Marzu 1995, minn hawn 'il quddiem imsejjaħ “il-Ftehim Messiku – Awstrija”,

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju tal-Belġju, iffirmat fil-Belt tal-Messiku, fis-26 ta’ April 1999, minn hawn 'il quddiem imsejjaħ “il-Ftehim Messiku – Belġju”,

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Federali Ċeka u Slovakka, iffirmat fil-Belt tal-Messiku nhar l-14 ta' Awwissu 1990, minn hawn 'il quddiem imsejjaħ “il-Ftehim Messiku – Repubblika Ċeka”,

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Franċiża, iffirmat f’Pariġi, Franza, fit-18 ta' Mejju 1993, emendat bil-Ftehim li Jemenda u Jissupplimenta l-Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Repubblika Franċiża, konkluż permezz ta’ skambju ta’ noti datat f’Pariġi u fil-Belt tal-Messiku fit-13 ta’ Jannar u l-4 ta’ Frar 2004, minn hawn 'il quddiem imsejjaħ “il-Ftehim Messiku – Franza”,

                           —

                           Ftehim dwar it-Trasport bl-Ajru bejn l-Istati Uniti Messikani u r-Repubblika Federali tal-Ġermanja, iffirmat fil-Belt tal-Messiku, fit-8 ta' Marzu 1967, minn hawn 'il quddiem imsejjaħ “il-Ftehim Messiku – Ġermanja”,

                           —

                           Ftehim dwar it-Trasport bl-Ajru bejn l-Istati Uniti Messikani u r-Repubblika Taljana, iffirmat fil-Belt tal-Messiku fit-23 ta' Diċembru 1965, emendat bil-Ftehim li Jemenda u Jissupplimenta l-Ftehim dwar it-Trasport bl-Ajru bejn l-Istati Uniti Messikani u l-Gvern tar-Repubblika Taljana tat-23 ta’ Diċembru 1965, konkluż permezz ta’ skambju ta’ noti datat f’Ruma, l-Italja fit-2 t’Awwissu u s-7 ta’ Diċembru 2004, minn hawn 'il quddiem imsejjaħ “il-Ftehim Messiku – Italja”,

                           —

                           Ftehim bejn il-Gvern tal-Istati Uniti Messikani u l-Gvern tal-Gran Dukat tal-Lussemburgu dwar it-trasport bl-ajru, iffirmat fil-Belt tal-Messiku, fid-19 ta' Marzu 1996, minn hawn 'il quddiem imsejjaħ “il-Ftehim Messiku – Lussemburgu”,

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju tal-Olanda, iffirmat fil-Belt tal-Messiku, fis-6 ta' Diċembru 1971, emendat bil-Ftehim li Jemenda l-Ftehim dwar it-Trasport bl-Ajru tas-6 ta’ Diċembru 1971 bejn il-Gvern tal-Istati Uniti Messikani u l-Gvern tar-Renju tal-Olanda, konkluż permezz ta’ skambju ta’ noti datat l-24 ta’ Awwissu 1992 fil-Belt tal-Messiku, minn hawn 'il quddiem imsejjaħ “il-Ftehim Messiku – Olanda”,

                           —

                           Ftehim dwar is-Servizzi tal-Ajru bejn il-Gvern tal-Istati Uniti Messikani u l-Gvern tar-Repubblika tal-Polonja, iffirmat fil-Belt tal-Messiku, fil-11 ta' Ottubru 1990, minn hawn 'il quddiem imsejjaħ “il-Ftehim Messiku – Polonja”,

                           —

                           Ftehim dwar it-Trasport Ċivili bl-Ajru bejn il-Gvernijiet tal-Messiku u tal-Portugall, iffirmat f’Lisbona, il-Portugall fit-22 ta' Ottubru 1948, minn hawn 'il quddiem imsejjaħ “il-Ftehim Messiku – Portugall”,

                           —

                           Ftehim dwar it-Trasport bl-Ajru bejn il-Gvern tal-Istati Uniti Messikani u l-Gvern tar-Renju ta' Spanja, iffirmat fil-Belt tal-Messiku, fil-21 ta’ Novembru 1978, minn hawn 'il quddiem imsejjaħ “il-Ftehim Messiku – Spanja”,

                           —

                           Ftehim bejn il-Gvern tal-Istati Uniti Messikani u l-Gvern tar-Renju Unit tal-Gran Brittanja u l-Irlanda ta' Fuq dwar is-servizzi bl-ajru, iffirmat fil-Belt tal-Messiku, fit-18 ta’ Novembru 1988, minn hawn 'il quddiem imsejjaħ “il-Ftehim Messiku – Renju Unit”.

               (b)

               Ftehimiet dwar is-servizzi bl-ajru bejn l-Istati Uniti Messikani u l-Istati Membri tal-Unjoni Ewropea li, fid-data tal-iffirmar ta' dan il-Ftehim, għadhom ma daħlux fis-seħħ:

                           —

                           Ftehim dwar it-Trasport bl-Ajru bejn l-Istati Uniti Messikani u r-Renju ta’ Spanja, iffirmat f’Madrid, Spanja, fit-8 ta' April 2003.

         ANNESS II

      LISTA TAL-ARTIKOLI FIL-FTEHIMIET ELENKATI FL-ANNESS I U MSEMMIJA FL-ARTIKOLI 2 U 3 TA’ DAN IL-FTEHIM

               (a)

               Deżinjazzjoni minn Stat Membru:

                           —

                           Artikolu 3 tal-Ftehim Messiku – Awstrija,

                           —

                           Artikolu 3 tal-Ftehim Messiku – Belġju,

                           —

                           Artikolu 3 tal-Ftehim Messiku – Repubblika Ċeka,

                           —

                           Artikolu 3 tal-Ftehim Messiku – Franza,

                           —

                           Artikolu 3 tal-Ftehim Messiku – Ġermanja,

                           —

                           Artikolu 3 tal-Ftehim Messiku – Italja,

                           —

                           Artikolu 3 tal-Ftehim Messiku – Lussemburgu,

                           —

                           Artikolu 3 tal-Ftehim Messiku – Olanda,

                           —

                           Artikolu 3 tal-Ftehim Messiku – Polonja,

                           —

                           Artikolu II tal-Ftehim Messiku – Portugall,

                           —

                           Artikolu 3 tal-Ftehim Messiku – Spanja,

                           —

                           Artikolu 4 tal-Ftehim Messiku – Renju Unit.

               (b)

               Rifjut, revoka, sospensjoni jew limitazzjoni tal-awtorizzazzjonijiet jew tal-permessi:

                           —

                           Artikolu 4 tal-Ftehim Messiku – Awstrija,

                           —

                           Artikolu 5 tal-Ftehim Messiku – Belġju,

                           —

                           Artikolu 4 tal-Ftehim Messiku – Repubblika Ċeka,

                           —

                           Artikolu 4 tal-Ftehim Messiku – Franza,

                           —

                           Artikolu 4, l-ewwel sentenza, tal-Ftehim Messiku – Ġermanja,

                           —

                           Artikolu 4 tal-Ftehim Messiku – Italja,

                           —

                           Artikolu 4 tal-Ftehim Messiku – Lussemburgu,

                           —

                           Artikolu 4 tal-Ftehim Messiku – Olanda,

                           —

                           Artikolu 4 tal-Ftehim Messiku – Polonja,

                           —

                           Artikolu VII tal-Ftehim Messiku – Portugall,

                           —

                           Artikolu 4 tal-Ftehim Messiku – Spanja,

                           —

                           Artikolu 5 tal-Ftehim Messiku – Renju Unit.

               (c)

               Sikurezza:

                           —

                           Artikolu 6 tal-Ftehim Messiku – Awstrija,

                           —

                           Artikolu 7 tal-Ftehim Messiku – Belġju,

                           —

                           Artikolu 6 tal-Ftehim Messiku – Repubblika Ċeka,

                           —

                           Artikolu 6a tal-Ftehim Messiku – Franza,

                           —

                           Artikolu 6a tal-Ftehim Messiku – Italja,

                           —

                           Artikolu 6 tal-Ftehim Messiku – Lussemburgu,

                           —

                           Artikolu 6 tal-Ftehim Messiku – Olanda,

                           —

                           Artikolu V tal-Ftehim Messiku – Portugall,

                           —

                           Artikolu 8 tal-Ftehim Messiku – Renju Unit.

         ANNESS III

      LISTA TA’ PAJJIŻI OĦRA MSEMMIJA FL-ARTIKOLU 2 TA’ DAN IL-FTEHIM

               (a)

               Ir-Repubblika tal-Islanda (taħt il-Ftehim dwar iż-Żona Ekonomika Ewropea).

               (b)

               Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea).

               (c)

               Ir-Renju tan-Norveġja (taħt il-Ftehim dwar iż-Żona Ekonomika Ewropea).

               (d)

               Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru).


title: Id-Deċiżjoni tal-Kunsill tal-25 ta' Lulju 1983 Dwar id-dħul tal-Komunità fil-Konvenzjoni dwar is-Sajd u l-Konservazzjoni tar-riżorsi ħajja fil-Baħar Baltiku u l-Ibħra ta' Madwaru, kif emendata bil-Protokoll tal-Konferenza tar-rappreżentanti ta' l-Istati Parti fil-Konvenzjoni ffirmata f'Varsavja fil-11 ta' Novembru 1982

text:
Avviż Legali Importanti

|

31983D0414

Official Journal L 237 , 26/08/1983 P. 0004 - 0004 Finnish special edition: Chapter 15 Volume 4 P. 0127  Spanish special edition: Chapter 04 Volume 2 P. 0129  Swedish special edition: Chapter 15 Volume 4 P. 0127  Portuguese special edition Chapter 04 Volume 2 P. 0129

		Id-Deċiżjoni tal-Kunsilltal-25 ta' Lulju 1983Dwar id-dħul tal-Komunità fil-Konvenzjoni dwar is-Sajd u l-Konservazzjoni tar-riżorsi ħajja fil-Baħar Baltiku u l-Ibħra ta' Madwaru, kif emendata bil-Protokoll tal-Konferenza tar-rappreżentanti ta' l-Istati Parti fil-Konvenzjoni ffirmata f'Varsavja fil-11 ta' Novembru 1982(83/414/KEE)IL-KUNSILL TAL-KOMUNITAJIET EWROPEJ,Wara li kkunsidra t-trattat li jistabbilixxi l-Komunità Ekononomika Ewropea u b' mod partikolari l-artikolu 43 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi t-tmexxija u l-konservazzjoni tar-riżorsi ħajja fil-baħar baltiku u l-ibħra ta' madwaru teħtieġ regolazzjoni internazzjonali;Billi, għal dan il-għan, il-Konvenzjoni dwar is-sajd u l-konservazzjoni tar-riżorsi ħajja fil-baħar baltiku u l-ibħra ta' madwaru, minn issa ‘l quddiem imsejħa "l-Konvenzjoni ta' Gdansk" , ġiet iffirmata fi Gdansk fit-13 ta' Settembru 1973 u daħlet fis-seħħ fit-28 ta' Lulju 1974;Billi l-Komunità għandha kompetenza esklussiva sabiex tieħu miżuri ta' konservazzjoni dwar ir-riżorsi ħajja tal-baħar mhux biss b' mod awtonomu iżda wkoll permezz ta' obbligi kuntrattwali lejn terzi pajjiżi u fil-qafas ta' l-organizzazzjonijiet internazzjonali;Billi ż-żewġ Stati Membri li huma partijiet kontraenti fil-Konvenzjoni ta' Gdansk, jiġifieri r-Renju tad-Danimarka u r-Repubblika Federali tal-Ġermanja, fl-1977 ippreżentaw lill-Gvern Pollakk depositarju tal-Konvenzjoni, proposti għall-emendi tal-konvenzjoni sabiex ikun possibbli d-dħul fiha mill-Komunità;Billi l-Istati Parti tal-Konvenzjoni ta' Gdansk, iffirmaw fil-11 ta' Novembru 1982 protokoll li fih proposti għall-emendi tal-Konvenzjoni inter alia l-proposta Daniża-Ġermaniża msemmija;Billi dawn l-emendi jidħlu fis-seħħ 90 jum wara li l-Gvern Depożitarju jirċievi n-notifiki ta' l-aċċettazzjoni ta' l-emendi mill-Partijiet kollha; billi wara dan id-dħul fis-seħħ il-Komunità' tista' tidħol fil-Konvenzjoni ta' Gdansk;Billi sabiex tikkontribwixxi għall-konservazzjoni tar-riżorsi ħajja fiż-żona koperta mill-Konvenzjoni ta' Gdansk u fejn is-sajjieda tal-Komunità' jaħdmu, hemm bżonn li l-Komunità' tidħol f'din il-Konvenzjoni,IDDEĊIDA KIF ĠEJ:Artikolu 1Id-dħul tal-Komunità Ekonomika Ewropea fil-Konvenzjoni dwar is-sajd u l-konservazzjoni tar-riżorsi ħajja fil-baħar baltiku u l-ibħra ta' madwaru, kif emendata bil-protokoll tal-konferenza tar-rappreżentanti ta' l-Istati Parti f'din il-Konvenzjoni, iffirmata f'Varsavja fil-11 ta' Novembru 1982, hija hawn approvata mill-Komunità'.It-testi ta' din il-Konvenzjoni u l-Protokoll huma l-annessi ma' din id-Deċiżjoni.Artikolu 2Il-President tal-Kunsill għandu jddepożita l-istrument tad-dħul mal-Gvern tar-Repubblika tal-Poplu Pollakk skond l-Artikolu XVIII tal-Konvenzjoni [3].Artikolu 3Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, il-25 ta' Lulju 1983.Għall-KunsillIl-PresidentC. Simitis[1] ĠU C 117, tat-30.4.1983, p. 4.[2] Opinjoni mogħtija fit-8 ta' lulju 1983 (sa issa mhux ippubblikata fil-Ġurnal Uffiċjali).[3] Id-data tad-dħul fis-seħħ tal-Konvenzjoni għall-Komunità' ser tiġi ppubblikata fil-Ġurnal Uffiċjai tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Id-Deċiżjoni tal-Kunsill u tal-kummissjoni tat-23 ta' Frar 2004 dwar il-konklużjoni tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħha, min-naħa l-waħda, u l-ex Repubblika Jugoslava tal-Maċedonja, min-naħa l-oħra

text:
Avviż Legali Importanti

|

32004D0239

Official Journal L 084 , 20/03/2004 P. 0001 - 0002

		Id-Deċiżjoni tal-Kunsill u tal-kummissjonitat-23 ta' Frar 2004dwar il-konklużjoni tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħha, min-naħa l-waħda, u l-ex Repubblika Jugoslava tal-Maċedonja, min-naħa l-oħra(2004/239/KE, Euratom)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabilixxi l-Komunità Ewropea, u partikolarment l-Artikolu 310 tiegħu, b'konnessjoni ma' l-Artikolu 300(2), l-ewwel subparagrafu, l-aħħar sentenza u l-Artikolu 300(3), it-tieni subparagrafu tagħhom [1],Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u partikolarment it-tieni subparagrafu ta' l-Artikolu 101 tiegħu,Wara li kkunsidraw il-proposta mill-Kummissjoni [2],Wara li kkunsidraw il-kunsens tal-Parlament Ewropew [3],Wara li kkunsidraw l-approvazzjoni tal-Kunsill li taqbel skond l-Artikolu 101 tat-Trattat li jistabilixxi l-Komunità Ewropea ta' l-Enerġija Atomika,Billi:(1) Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-ex Repubblika Jugoslava tal-Maċedonja, min-naħa l-oħra, kien iffirmat f'isem l-Komunità Ewropea f'Lussemburgu fid-9 ta' April 2001, skond id-Deċiżjoni tal-Kunsill ta' l-4 ta' April 2001, huwa soġġett għall-konklużjoni tiegħu.(2) Id-dispożizzjonijiet kummerċjali li jinsabu f'dan il-Ftehim huma ta' natura eċċezzjonali għall-Unjoni Ewropea, b'konnessjoni mal-politika implementata fil-qafas tal-proċess ta' l-istabbilizzazzjoni u l-assoċjazzjoni u ma jsawru l-ebda preċedent fil-politika kummerċjali tal-Komunità b'rigward il-pajjiżi terzi barra mill-Istati Balkani tal-Punent.(3) Id-dispożizzjonijiet ta' dan il-Ftehim jaqgħu taħt l-intenzjoni ta' Parti Tlieta, Titolu IV tat-Trattat li jistabbilixxi l-Komunità Ewropea li tgħaqqad lir-Renju Unit u lill-Irlanda bħala Partijiet Kontraenti separati, u mhux bħala parti mill-Komunità Ewropea, sakemm ir-Renju Unit jew l-Irlanda jinnotifikaw l-eks Repubblika Jugoslava tal-Maċedonja li ġiet marbuta bħala parti mill-Komunità Ewropea bi qbil mal-Protokoll fil-pożizzjoni tar-Renju Unit u ta' l-Irlanda anness mat-Trattat dwar l-Unjoni Ewropea u t-Trattat li jistabilixxi l-Komunità Ewropea. L-istess japplika għad-Danimarka, bi qbil mal-Protokoll fil-pożizzjoni annessa tad-Danimarka ma' dawk it-Trattati.(4) Dan il-ftehim għandu jiġi approvat,IDDEĊIDEW KIF ĠEJ:Artikolu 1Il-Ftehim ta' l-Istabbilizzazzjoni u l-Assoċjazzjoni bejn il-Komunitajiet Ewropej u l-Istati Membri tagħhom, minn naħa l-waħda, u l-ex Repubblika Jugoslava tal-Maċedonja, minn naħa l-oħra, l-Annessi u l-Protokolli annessi magħhom u d-dikjarazzjonijiet mehmużin ma' l-Att Finali qed jiġu approvati hawnhekk f'isem il-Komunità Ewropea u l-Komunità Ewropea għall-Enerġija Atomika.It-testi msemmija fl-ewwel paragrafu huma mehmuża ma' din id-Deċiżjoni.Artikolu 21. Il-pożizzjoni li trid tittieħed mill-Komunità fil-Kunsill ta' l-Istabbilizzazzjoni u l-Assoċjazzjoni u fil-Kumitat ta' l-Istabbilizzazzjoni u l-Assoċjazzjoni, fejn dan ta' l-aħħar ikun awtorizzat li jaġixxi permezz tal-Kunsill ta' Stabbilizzazzjoni u Assoċjazzjoni, għandha tiġi determinata mill-Kunsill fuq proposta tal-Kummissjoni, jew fejn huwa xieraq, mill-Kummisjoni, kull waħda bi qbil mad-dispożizzjonijiet korrispondenti tat-Trattati.2. Skond l-Artikolu 109 tal-Ftehim ta' Stabbilizzazzjoni u Assoċjazzjoni, il-President tal-Kunsill għandu jippresiedi fuq il-Kunsill ta' Stabbilizzazzjoni u Assoċjazzjoni. Skond ir-Regoli tal-Proċedura tiegħu, rapreżentant tal-Kummissjoni għandu jippresiedi fuq il-Kumitat ta' l-Istabbilizzazzjoni u l-Assoċjazzjoni.3. Id-deċiżjoni li se tippublika id-deċiżjonijiet tal-Kunsill ta' l-Istabbilizzazzjoni u l-Assoċjazzjoni u l-Kumitat ta' l-Istabbilizzazzjoni u l-Assoċjazzjoni fil-Ġurnal Uffiċjali ta' l-Unjoni Ewropea għandha tittieħed mill-Kunsill u mill-Kummissjoni rispettivament skond il-każ.Artikolu 3Hawnhekk il-President tal-Kunsill, f'isem il-Komunità Ewropea huwa awtorizzat li jinnomina l-persuna/i awtorizzata/i biex tiddeposita/jiddepositaw l-att ta' notifiki previst fl-Artikolu 127 tal-Ftehim. Il-President tal-Kummissjoni għandu jiddeposita l-atti ta' notifiki msemmija f'isem il-Komunità Ewropea għall-Enerġija Atomika.Magħmula fi Brussel, fit-23 ta' Frar 2004.Għall-KunsillIl-PresidentB. CowenGħall-KummissjoniRomano ProdiIl-President[1] Wara l-iskadenza fit-23 ta' Lulju 2002 tal-Komunità Ewropea tal-Faħam u l-Azzar, il-Komunità Ewropea akkwistat id-drittijiet u l-oblilgazzjonijiet kollha tal-Komunità Ewropea tal-Faħam u l-Azzar (ĠU L 194, tat-23.7.2002, p. 35).[2] ĠU C 213 E, 31.07.01, p. 23.[3] ĠU C 27 E, 31.01.02, p. 59.--------------------------------------------------


title: Deċiżjoni tal-Kunsill 2012/812/PESK tal- 20 ta’ Diċembru 2012 li temenda l-Pożizzjoni Komuni 2003/495/PESK dwar l-Iraq

text:
               21.12.2012

               MT

               Il-Ġurnal Uffiċjali tal-Unjoni Ewropea

               L 352/54

         DEĊIŻJONI TAL-KUNSILL 2012/812/PESK
   tal-20 ta’ Diċembru 2012
   li temenda l-Pożizzjoni Komuni 2003/495/PESK dwar l-Iraq
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b’mod partikolari l-Artikolu 29 tiegħu,
   Billi:

               (1)

               Fis-7 ta’ Lulju 2003, il-Kunsill adotta l-Pożizzjoni Komuni 2003/495/PESK dwar l-Iraq (1), b’implimentazzjoni tar-Riżoluzzjoni 1483(2003) tal-Kunsill tas-Sigurtà tan-Nazzjonijiet Uniti (KSNU).

               (2)

               Fil-15 ta’ Diċembru 2010, il-KSNU adotta r-Riżoluzzjoni 1956(2010) li biha ddeċieda li d-dħul kollu mill-Fond tal-Iżvilupp għall-Iraq għandu jiġi ttrasferit fil-kont jew kontijiet tal-mekkaniżmu tal-Gvern tal-Iraq li ser jissuċċedih u li l-Fond tal-Iżvilupp għall-Iraq għandu jiġi tterminat mhux aktar tard mit-30 ta’ Ġunju 2011.

               (3)

               Għaldaqstant, il-Pożizzjoni Komuni 2003/495/PESK għandha tiġi emendata biex tippermetti t-trasferiment ta’ fondi ffriżati, assi finanzjarji jew riżorsi ekonomiċi oħrajn għall-mekkaniżmu li ser jissuċċedi lill-Fond tal-Iżvilupp għall-Iraq istitwit mill-Gvern tal-Iraq taħt il-kondizzjonijiet li jinsabu fir-Riżoluzzjonijiet 1483 (2003) u 1956 (2010) tal-Kunsill tas-Sigurtà.

               (4)

               Il-Pożizzjoni Komuni 2003/495/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 2 tal-Pożizzjoni Komuni 2003/495/PESK hija b’dan emendata kif ġej:

      “Artikolu 2
      Il-fondi kollha jew assi finanzjarji jew riżorsi ekonomiċi oħrajn:

                  (a)

                  tal-Gvern ta’ qabel tal-Iraq jew tal-korpi, il-korporazzjonijiet jew l-aġenziji tal-Istat tiegħu li jinsabu barra l-Iraq fid-data tat-22 ta’ Mejju 2003, kif stabbilit mill-Kumitat imwaqqaf skont ir-Riżoluzzjoni 661 (1990) tal-Kunsill tas-Sigurta’ jew

                  (b)

                  li tneħħew mill-Iraq, jew ġew akkwistati minn Saddam Hussein jew uffiċjali għolja oħra tar-reġim li kien hemm qabel fl-Iraq u l-membri immedjati tal-familja tagħhom, inklużi entitajiet proprjetà ta’ jew ikkontrollati direttament jew indirettament minnhom jew minn persuni li jaġixxu f’isimhom jew taħt id-direzzjoni tagħhom, kif stabbilit mill-Kumitat imwaqqaf skont ir-Riżoluzzjoni 661 (1990) tal-Kunsill tas-Sigurtà,

            għandhom jiġu ffriżati mingħajr dewmien u, sakemm dawk il-fondi jew assi finanzjarji jew riżorsi ekonomiċi oħrajn ma jkunux huma nfushom soġġetti għal garanzija jew sentenza ġudizzjarja, amministrattiva jew ta’ arbitraġġ preċedenti, f’liema każ jistgħu jintużaw biex jissodisfaw dik il-garanzija jew sentenza, l-Istati Membri għandhom minnufih jikkawżaw it-trasferiment tagħhom għall-mekkaniżmu li ser jissuċċedi l-Fond tal-Iżvilupp għall-Iraq istitwit mill-Gvern tal-Iraq skont il-kondizzjonijiet stipulati fir-Riżoluzzjonijiet 1483 (2003) u 1956 (2010) tal-Kunsill tas-Sigurtà.”

   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Diċembru 2012.

            Għall-Kunsill

            Il-President

         E. FLOURENTZOU

      (1)  ĠU L 169, 8.7.2003, p. 72.